《赠致政曾宣德》
宋代·刘弇

何得清时便挂冠，归来高卧水云间。一轮白日易催老，百斛明珠难买閒。

行止尽将随野鹤，生涯都付与青山。庭前乌影高三丈，见说朱扉尚闭关。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。